次韻答張宗益工部
作者：韓琦
朝代：宋

paragraphs: 昔忝臨漳守，娛心自退公。
閑愁放天上，真境得壺中。
燕處雖云適，規模惜未豐。
恢園隳舊堞，困宇出新工。
材品珍方用，花名異始充。
泉分洹水堰，梁下鄴城宮。
今始推良牧，褒辭借病翁。
笙鏞諧廟瑟，珠玉滿郵筒。
詎敢矜前政，徒知偃下風。
北堂留衣錦，西巘峻維嵩。
休逸簷梢月，榮歸浪襯虹。
班條多暇日，清賞此何窮。